Երևանի պետական կրկեսի ճակատագիրը հավանաբար շատերին է մտահոգում: Դեռևս 1962-ին կառուցված շենքը երբեք չէր վերանորոգվել: Եվ հատկապես վերջին տարիներին շենքային պայմանները մեղմ ասած` չէին բավարարում ժամանակակից կրկեսային արվեստի պահանջներին: Իսկ ավելի ստույգ` շինությունն անմխիթար վիճակում էր` սկսած արտաքին անշուք տեսքից: Անցյալ տարվանից սկսված հիմնանորոգման աշխատանքները դեռ ընթացքի մեջ են: Ի՞նչ տեսքով է հառնելու նոր կրկեսը: Այս հարցով դիմեցինք կրկեսի գեղարվեստական ղեկավար Սոս ՊԵՏՐՈՍՅԱՆԻՆ: Եվ մեզ հետաքրքող թեմայից զատ, սիրով նա մեկ այլ ուրախալի նորությունով «Ավանգարդի» հետ առաջինը կիսվելու իր պատրաստակամությունը հայտնեց: